38. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 1554/37 της 13/24 Μαρτ. 1979 (ΦΕΚ Β’ 296) Περί αναρτήσεως πινακίδων από τον επιτηδευματία για την υποχρέωση του πελάτη να ζητεί και να λαμβάνει το προοριζόμενο γι’ αυτόν αντίτυπο της αποδείξεως λιανικής πωλήσεως ή παροχής υπηρεσιών. Έχοντας υπόψη: 1.Τις διατάξεις των παρ. 6 και 7 του άρθρ. 29 του Κώδικα Φορολογικών Στοιχείων και της περιπτ. ιε του άρθρ. 49 του αυτού Κώδικα. 2.Την ανάγκη αποτελεσματικότερης εφαρμογής των διατάξεων του ανωτέρω Κώδικα, αποφασίζουμε: Ορίζουμε ο υπόχρεος (έμπορος, επαγγελματίας, βιοτέχνης, ελεύθερος επαγγελματίας κλπ.) στην έκδοση αποδείξεων λιανικής πωλήσεως ή αποδείξεων παροχής υπηρεσιών να αναρτά, σε εμφανές μέρος του καταστήματός του (τμήμα παραδόσεως εμπορευμάτων, ταμείο), του γραφείου του, του ιατρείου του κλπ., πινακίδα για την υποχρέωση του πελάτη να ζητεί και να λαμβάνει το προοριζόμενο γι’ αυτόν αντίτυπο της αποδείξεως λιανικής πωλήσεως ή παροχής υπηρεσιών. Η απόφαση αυτή να δημοσιευθεί στην Εφημερίδα της Κυβερνήσεως. 